Insinuandum est omnibus fidelibus tam futuris quam presentibus quod Stephanus et Guillelmus et Guido, fratres, filii Lamberti de Lisla, et Margarita, soror predictorum fratrum, laudante Seguino de Loaisi, qui habebat in conjugio eamdem dominam Margaritam, dederunt Deo et sancte Marie de Firmitate et monachis ejusdem loci quicquid habebant in territorio de Amestei, sine ulla retentione, et in omnibus appendiciis ejusdem territorii, in bosco et in plano, in pratis et in aquis et in decima. Testes predictorum fratrum: Hugo Beraldus, Jofridus de Monteroino, Seguinus de Loaisi. Testes domine Margarite: Durannus, abbas de Locedio, Julianus, capellanus de Seniceo, Bernardus frater Arnaudi de Buxi. Testes Seguini de Loaisi: Hugo Beraldus, Jofridus de Monteroino, Stephanus et Guillelmus et Guido, fratres predicti. Notandum vero quod datores prefati mille solidos Trenorcensis monete habuerunt de predicto negotio.